
 "వేగి వెళదాం పదరా! ఈ పిల్ల దాంట్లో పడ్డదంటే మళ్ళీ లేవదట పద పద." అన్నాడు భజగోవిందం.
 ఇద్దరు కలిసి వేగంగా ఆ గదిలోంచి వెళ్ళిపోయారు. బైట తాళం వేసే విషయంలో మాత్రం ఏమీ పొరపాటు పడలేదు. జాగ్రత్తగా తాళం వేసే వెళ్ళారు.
 వాళ్ళటు వెళ్ళంగానే
 "మాటలతో...పాటలతో వాళ్ళని హడలగొట్టి పంపించేశాం" అంటూ రాణి నవ్వింది.
 "లేకపోతే ముచ్చుమొహం వెధవ! ఒక్కట్టు తెస్తాడా! నా ముక్కులోకి రాలేదు అది. వాళ్ళనలా భయపెడితే గాని మనకి కావాల్సినవి తెచ్చిపెట్టరు. ఇక తిండికేమీ డోకాలేదు. చచ్చినట్లు తెస్తారు సన్నాసి వెధవలు!" అంది సుందర సుకుమారి.
 "అడిగినవన్నీ వాళ్ళు తెచ్చిస్తే తింటు హాయిగా కూర్చుందామనా! వాళ్ళ కళ్ళు గప్పి ఇక్కడ్నించి పారిపోయే ప్రయత్నం చెయ్యకపోతే మన పని నిజంగానే హరి హరీ అవుతుంది" రాణి అంది.
 "పారిపోయే ఉపాయం ఏదైనా ఉంటే నువ్వు ఆలోచించు. నాకు తెల్సింది ఒకటే... ఈ కాళ్ళకి గోలుస్ లేకపోతే వాళ్ళని చావగొట్టి చెవులు మూసేదాన్ని. ఆ తర్వాత కాళ్ళకి బుద్ధి చెప్పేవాళ్ళం అంతే." చాలా తేలిగ్గా చెప్పింది సుందర సుకుమారి.
 "వాళ్ళు కాస్త తెలివితక్కువ వెధవలే కావచ్చు కాని మరీ అమాయకులేం కాదు. వాళ్ళ బొడ్లో కత్తులున్నాయ్...చూశావ్ కదా! అనుమానం వస్తే పొడిచి పారేసినా పొడిచి పారేస్తారు. నేను కాస్త ఆలోచించి ఒక మంచి ప్లాన్ వేస్తాను. ఆ ప్లాన్ ప్రకారం పారిపోదాం. ఇంతసేపు మనం వాగినందుకు రెండు విషయాలు తెలుసుకొన్నాం. వాళ్ళు ఎక్కువ తాగితే కంట్రోల్ లో ఉండలేరు...నీకు కోమా వస్తుందని చెబితే నమ్మడమే కాక భయపడి బైటికి పరుగుదీశారు. మూడో ఆయుధం...నీ బలమైన కవిత్వం. ఇవన్నీ కలిపి నేనే ఏదో ఒక ఉపాయం ఆలోచిస్తాను. వీలైనంత తొందరగా ఇక్కడ్నించి బయటపడటం చూసుకోవాలి."
 "ఆ ఉపాయమేదో నీవే ఆలోచించు. నాకు మాత్రం కడుపు ఖాళీ అయ్యి కళ్ళు తిరుగుతున్నాయ్. కాసేపు పడుకుంటాను." అంటూ కళ్ళు మూసుకుంది సుందర సుకుమారి.
 అప్పటికప్పుడే దీర్ఘాలోచనలో పడింది రాణి.
    27
 "అప్పుడే ఒకరోజు" బాధగా అంది వందన.
 "ఒక రోజవుతుంది...ఒక వారమవుతుంది. వాళ్ళెప్పుడు కనబడితే అప్పుడే మనకి సంతోషం. రాణి, సుందరి క్రితంరోజు నుంచి ఇప్పటిదాకా ఎక్కడున్నారో! ఏమో! ఏం బాధలు పడుతున్నారో!" వాళ్ళని గురించి ఆలోచిస్తూ అంది ప్రమద.
 "ఈ జర్నీలో మధ్య మధ్య ఎంత ఆనందం అనుభవించామో... మధ్య మధ్య అంత విషాదం కూడా అనుభవిస్తున్నాం. పైకి ఇలా ఉన్నాను కాని లోలోపల మహా టెన్షన్ గా ఉంది. రాణికి గాని సుందరికి గానీ చిన్నమెత్తు అపకారం జరిగినా భరించలేను. వాళ్ళకేదన్నా జరిగితే అందరూ నన్నే అంటారు."
 "వందన బాధగా చెప్పుకుపోతుంటే ప్రమద అడ్డు తగిలి "అందరూ నిన్నంటారని బాధ తప్ప నిజంగా బాధలేదా?" గబుక్కున అనేసింది. అన్న తర్వాత వందన మొహంచూసి "సారీయే! వెరీ వెరీ సారీయే! నువ్వసలు బాధని పైకి వ్యక్తం చేయవు. నువ్విలా మాట్లాడుతున్నావు అంటే నువ్వెంత బాధపడుతున్నావో తెలుస్తూనే ఉంది. ఒకందుకు నీవు చెప్పిందీ నిజమే... మమ్మల్నందరినీ ప్రోత్సహించి ఈ ప్రయాణం పెట్టింది నీవు. ఏదన్నా జరగరానిది జరిగితే నిన్నే అంటారు" అంటూ సానునయంగా అంది.
 "ఎప్పుడూ...ఏ విషయంలోను దేవుళ్ళకి మొక్కని నేను ముక్కోటి గాడ్స్ కి మొక్కుకున్నను సుందరి, రాణి క్షేమంగా మళ్ళీ నా కంట బడాలని" అంది వందన.
 వందనాదేవి, ప్రమద పోలీస్ స్టేషన్ కి వెళ్ళి రిపోర్టిచ్చి పోలీస్ స్టేషన్ నించి తిరిగి వస్తూ మాట్లాడుకుంటున్నారు.
 వాళ్ళ మనసునిండా రాణి, సుందరి గురించి ఆలోచనలే. వాళ్ళ మాటల నిండా రాణి, సుందరిళ పేర్లే నోటు చేసుకొన్నాయ్. పరిసరాలు కూడా గమనించకుండా సుందరి, రాణి...గురించి మాట్లాడుకుంటూ భారంగా... అడుగులు వేస్తున్నారు.
 క్రితంరోజు రాణీ వాళ్ళు కనబడకుండా పోయిందేకాక వికార స్వరూపుడయిన విలన్ కనబడేసరికి వాడిని పట్టుకొందామని చాలా పెద్ద ప్లాన్ వేయటం జరిగింది. ఆ ప్లాన్ లో భాగంగా ప్రమద వాడ్ని తీసుకురావడానికి కిందకి వెళ్ళింది.
 ప్రమద కిందకి వెళ్ళేసరికి అక్కడ వాడు కాదుకదా...ఎవరూ కనబడలేదు. వాడికోసం నలువైపులా గాలించి వాడు కనబడక పోవటంతో పైకి వచ్చేసింది. వాడు కనబడలేదని చెప్పింది వందనకి.
 అప్పుడు చెప్పింది వందన.
 "నీవు వాడిని తీసుకొస్తావని...నేను ఉచ్చుతాడు తీసుకొని రెడీగా తలుపు చాటున నుంచున్నాను. నెమ్మదిగా తలుపులు తెరుచుకున్నాయ్. రూమ్ బాయ్ లోపలికి అడుగుపెట్టాడు. చేతిలో తాడు రెడీగా పట్టుకొని తలుపు పక్కనే నుంచున్న నన్ను చూసి వాడు బిత్తరపోయాడు. వాడిని చూసి నేనూ బిత్తరపడ్డాను.
 "ఇదేంటి మేడమ్?" అని వాడు అడిగే లోపలే "మా ఫ్రెండ్ కిందకి వెళ్ళింది. అది లోపలికి రాంగానే దడిపిద్దామని ఇలా నుంచున్నాను" అని చెప్పాను. వాడు నా మాటలు నమ్మి నవ్వుకుంటూ వెళ్ళిపోయాడు." 
 వందన చెప్పింది విని ప్రమద కూడా నవ్వింది.

 "vegi veladaam padara! ee pilla daantlo paddadante mallee levadata pada pada." annadu bhajagovindam.
 iddaru kalisi vegamgaa aa gadilonchi vellipoyaaru. baita taalam vese vishayamlo maatram emi porapaatu padaledu. jaagrattagaa taalam vese vellaaru.
 vaallatu vellamgaane
 "maatalatho...paatalatho vaallani hadalagotti pampinchesam" antuu raani navvindi.
 "lekapothe muchumoham vedhava! okkattu testada! naa mukkuloki raledu adhi. vaallanalaa bhayapedithe gaani manaki kavalsinavi tecchipettaru. ika tindikemee dokaledu. chachinatlu testaaru sannasi vedhavalu!" andi sundara sukumari.
 "adiginavanni vaallu tecchiste tintu haayigaa kurchundamana! vaalla kallu gappi ikkadninchi paripoye prayatnam cheyyakapothe mana pani nijamgaane hari hari avutundi" raani andi.
 "paripoye upaayam edaina unte nuvvu aalochinchu. naaku telsindi okate... ee kaallaki golus lekapothe vaallani chavagotti chevulu moosedaanni. aa tarvaata kaallaki buddhi cheppevallam anthe." chala teliggaa cheppindi sundara sukumari.
 "vaallu kaasta telivitakkuva vedhavale kaavachhu kaani mari amayakulem kaadu. vaalla bodlo kattulunnay...chushav kada! anumanam vaste podichi paresina podichi paarestaaru. nenu kaasta aalochinchi oka manchi plan vestaanu. aa plan prakaaram paripodam. intasepu manam vaaginanduku rendu vishayaalu telusukonnam. vaallu ekkuva taagithe control loo undaleru...neeku koma vastundani chebithe nammadame kaaka bhayapadi baitiki parugudeesaaru. moodo aayudham...nee balamaina kavitvam. ivannee kalipi nene edho oka upaayam aalochistaanu. veelainanta tondaragaa ikkadninchi bayatapadatam chusukovali."
 "aa upaayamedo neeve aalochinchu. naaku maatram kadupu khaalii ayyi kallu tirugutunnay. kasepu padukuntaanu." antuu kallu moosukundi sundara sukumari.
 appatikappude deerghaalochanalo padindi raani.
    27
 "appude okaroju" badhaga andi vandana.
 "oka rojavutundi...oka vaaramavutundi. valleppudu kanabadithe appude manaki santosham. raani, sundari kritamroju nunchi ippatidaka ekkadunnaro! emo! yem baadhalu padutunnaro!" vaallani gurinchi aalochistuu andi pramada.
 "ee jarneelo madhya madhya entha aanandam anubhavinchaamo... madhya madhya anta vishaadam kuudaa anubhavistunnam. paiki ilaa unnaanu kaani lolopala mahaa tension gaa undi. raaniki gaani sundariki gaanee chinnamettu apakaaram jarigina bharinchalenu. vallakedanna jarigithe andaruu nanne antaaru."
 "vandana badhaga cheppukupotunte pramada addu tagili "andaruu ninnantaarani baadha tappa nijamgaa badhaleda?" gabukkuna anesindi. anna tarvaata vandana mohanchusi "saareeye! very very saareeye! nuvvasalu badhani paiki vyaktam cheyavu. nuvvila matladutunnavu ante nuvventa baadhapadutunnaavo telustune undi. okanduku neevu cheppindii nijame... mammalnandarini prothsahinchi ee prayaanam pettindi neevu. edanna jaragaraanidi jarigithe ninne antaaru" antuu saanunayamgaa andi.
 "eppuduu...e vishayamloonu devullaki mokkani nenu mukkoti gads ki mokkukunnanu sundari, raani kshemangaa mallee naa kanta badaalani" andi vandana.
 vandanadevi, pramada polies station ki velli reportichi polies station ninchi tirigi vastuu matladukuntunnaru.
 vaalla manasuninda raani, sundari gurinchi aalochanale. vaalla maatala ninda raani, sundarila perley notu chesukonnay. parisaraalu kuudaa gamaninchakunda sundari, raani...gurinchi matladukuntu bhaaramgaa... adugulu vestunnaru.
 kritamroju raanii vaallu kanabadakunda poindekakaa vikara swaroopudayina vilan kanabadesariki vaadini pattukondamani chala pedda plan veyatam jarigindi. aa plan loo bhagamga pramada vaadni teesukuraavadaaniki kindaki vellindi.
 pramada kindaki vellesariki akkada vaadu kadukada...evaruu kanabadaledu. vaadikosam naluvaipula gaalinchi vaadu kanabadaka povatamtho paiki vachesindi. vaadu kanabadaledani cheppindi vandanaki.
 appudu cheppindi vandana.
 "neevu vaadini teesukostavani...nenu uchutaadu teesukoni redeegaa talupu chaatuna nunchunnaanu. nemmadigaa talupulu teruchukunnay. room baay lopaliki adugupettaadu. chetilo taadu redeegaa pattukoni talupu pakkane nunchunna nannu chusi vaadu bittarapoyadu. vaadini chusi nenuu bittarapaddaanu.
 "identi medam?" ani vaadu adige lopale "maa frend kindaki vellindi. adhi lopaliki raangaane dadipiddaamani ilaa nunchunnaanu" ani cheppaanu. vaadu naa maatalu nammi navvukuntu vellipoyaadu." 
 vandana cheppindi vini pramada kuudaa navvindi.